**JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠO NOTEIKUMU NR.16-4 „GROZĪJUMI JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ”**

 **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi tiek grozīti, lai paplašinātu maznodrošinātas ģimenes (personas) statusa saņēmēju loku, nodrošinot lielākam personu skaitam iespēju saņemt sociālo palīdzību un citus normatīvajos aktos noteiktos atvieglojumus.Ģimenēm, kurās nav darbspējīgu personu, un atsevišķi dzīvojošam pensionāram, personai ar invaliditāti, politiski represētam pensionāram maznodrošinātas ģimenes (personas) statusa noteikšanai vidējais ienākumu līmenis, pie kura ģimenei (personai) ir tiesības pretendēt uz maznodrošinātas ģimenes (personas) statusu, tiks palielināts par 4,00 *euro,* ņemot vērā pensijas indeksācijas rezultāta vidējā palielinājuma apmēru.Maznodrošinātas ģimenes (personas) statusa termiņš tiek noteikts ģimenēm, kurās:* ir darbspējīgas personas, uz 3 (trijiem) mēnešiem;
* nav darbspējīgu personu, uz 6 (sešiem) mēnešiem.
 |
| 2. Projekta nepieciešamības pamatojums | Saistošie noteikumi nepieciešami, lai ģimenēm, kurās nav darbspējīgu personu, un atsevišķi dzīvojošam pensionāram, personai ar invaliditāti, politiski represētam pensionāram nodrošināt iespējas saņemt sociālo palīdzību un normatīvo aktu ietvaros paredzētos atvieglojumus.Nepieciešams noteikt maznodrošinātas ģimenes (personas) statusa termiņu ģimenēm, kurās:* ir darbspējīgas personas, uz 3 (trijiem) mēnešiem;
* nav darbspējīgu personu, uz 6 (sešiem) mēnešiem.
 |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai ir ieplānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” 2016.gada budžetā 33088,00 *euro*apmērā, tajā skaitā: dzīvokļa pabalstam 18144,00 *euro* (57 personas X 288,00 *euro* gadā un 8 ģimenes X 216,00 *euro* gadā); pabalstam medicīnas pakalpojumiem 11172,00 *euro* (98 personas X 114,00 *euro* gadā). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Neietekmē. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš